"Madume moreetsi, dikgang tsa motshegare otlhe di tla ka Mpho Lepedi mme mo ureng e latelang re tlile go utlwa faMokgatlho wa badiri ba ditlhaeletsano CWU o batla gore badiri ba ba tlileng go amiwa ke thulaganyo ya go fokodiwa ga badiri kwa Telkom ba thusiwe ka go tlhama dikgwebo. Sebueledi Aubrey Tshabalala a re ba tlhagiseditse Telkom tsitsinyo eno lekgetlho la ntlha dingwaga dile pedi tse di fetileng, fela setlamo se reteletswe ke go e diragatsa. Tshabalala a re CWU e tlile go lwa kgatlhanong le kgato ya go fokodiwa ga badiri, ka ntlha ya fa e tlile go ba tlogela ba iphotlhere"